CELEX: 62013CN0330
Language: et
Date: 2013-06-18 00:00:00
Title: Kohtuasi C-330/13: Eelotsusetaotlus, mille on esitanud Adminitrativen sad — Burgas (Bulgaaria) 18. juunil 2013 — Lukoil Neftohim Burgas AD versus Nachalnik na Mitnicheski punkt „Pristanishte Burgas tsentar” pri Mitnitsa Burgas

24.8.2013   
            
            
               ET
            
            
               Euroopa Liidu Teataja
            
            
               C 245/6
            
         Eelotsusetaotlus, mille on esitanud Adminitrativen sad — Burgas (Bulgaaria) 18. juunil 2013 — Lukoil Neftohim Burgas AD versus Nachalnik na Mitnicheski punkt „Pristanishte Burgas tsentar” pri Mitnitsa Burgas
   (Kohtuasi C-330/13)
   2013/C 245/09
   Kohtumenetluse keel: bulgaaria
   
      Eelotsusetaotluse esitanud kohus
   
   Adminitrativen sad — Burgas
   
      Põhikohtuasja pooled
   
   
      Kaebuse esitaja: Lukoil Neftohim Burgas AD
   
      Vastustaja: Nachalnik na Mitnicheski punkt „Pristanishte Burgas tsentar” pri Mitnitsa Burgas
   
      Eelotsuse küsimused
   
   
               1.
            
            
               Kas KN-i grupi 27 selgitavate märkuste A lisas nimetatud meetod KN-i gruppi 27 kuuluvate toodete aromaatsete koostisosade [massi] määramiseks on vastuolus aromaatsete koostisosade mõiste määratlusega, mis sisaldub HS-i grupi 27 üldreeglites? Juhul kui selline vastuolu on olemas, siis kuidas tuleb kõnealused koostisosad määrata ja kas meetod A8TM B 2007 [ilmselt on mõeldud „АSТМ D 2007”] on selleks sobiv ja lubatav?
            
         
               2.
            
            
               Milline tähendus on KN-i grupi 27 selgitavates märkustes ja HS-i grupi 27 selgitavates märkustes, samuti HS-i grupi 27 märkuses 2 kasutatud mõistel „mittearomaatsed koostisosad”? Kas selle mõiste tähendus kattub mõiste „mittearomaatsed süsivesinikud” tähendusega või on sellest laiem? Kui see on viimati nimetatud mõiste tähendusest laiem, siis kas see hõlmab kõiki koostisosi, mis massi poolest ei kuulu mõiste „aromaatsed koostisosad” alla, või on tegemist sellise toote koostisosadega nagu on kõne all põhikohtuasjas, mis ei kuulu massi poolest kumbagi nimetatud kategooriasse — ei „aromaatsete koostisosade” ega „mittearomaatsete koostisosade” kategooriasse?
            
         
               3.
            
            
               Kas nii aromaatseid kui ka mittearomaatseid koostisosi KN-i grupi 27 ja HS-i grupi 27 tähenduses on lubatud määrata ühe ja sama meetodi järgi, ja kui vastus on jaatav, siis millise meetodi järgi? Kui see ei ole lubatud, siis millist meetodit tuleb kasutada aromaatsete koostisosade määramiseks ja millist meetodit mittearomaatsete koostisosade määramiseks?
            
         
               4.
            
            
               Kumb KN-i grupi 27 kahest rubriigist, kas rubriik 2707 või rubriik 2710, tähistab kõige täpsemalt toodet, millel on sellised omadused nagu põhikohtuasjas kõne all oleval tootel?
            
         
               5.
            
            
               Juhul kui mõlemad rubriigid tähistavad toodet, millel on sellised omadused nagu põhikohtuasjas kõne all oleval tootel, sama täpselt, siis kas aromaatsete koostisosade massi ülekaal on omadus, mis määrab nende põhiolemuse?
            
         
               6.
            
            
               Kumb kahest rubriigist, kas rubriik 2707 või rubriik 2710, hõlmab tooteid, mille omadused on põhikohtuasjas kõne all oleva toote omadustega kõige sarnasemad?
            
         
               7.
            
            
               Kas KN-i alamrubriikide 2707 99 91 ja 2707 99 99 selgitavate märkuste ühe osa ja HS-i grupi 27 märkuse 2 vahel on vastuolu või kas viimati nimetatud märkus ei ole ammendav, vaid kõigest näitlik?
               KN-i alamrubriikide 2707 99 91 ja 2707 99 99 selgitavate märkuste kohaselt klassifitseeritakse „rasked õlid (v.a toorõlid), mis on saadud kõrgetemperatuurilise kivisöetõrva destilleerimisel,” — kui need ei vasta KN-i kõnealuste alamrubriikide selgitavates märkustes nimetatud neljale kumulatiivsele tingimusele — vastavalt nende omadustele alamrubriikidesse „[…] 2710 19 31 — 2710 19 99 […]”.
               HS-i grupi 27 märkuse 2 kohaselt hõlmab rubriigis 2710 sisalduv termin „naftaõlid ja bituminoossetest mineraalidest saadud õlid” ka samalaadseid õlisid ning peamiselt segatud küllastumata süsivesinikke sisaldavaid õlisid, mis on saadud mis tahes viisil, tingimusel et mittearomaatsete koostisosade mass ületab aromaatsete koostisosade massi.
            
         
               8.
            
            
               Kas omavahel on vastuolus KN-i alamrubriikide 2707 99 91 ja 2707 99 99 selgitavad märkused (tooted, mille puhul on ülekaalus aromaatsete koostisosade mass ja mis ei vasta kõigile neljale punktides a–d esitatud tingimusele, klassifitseeritakse alamrubriikidesse 2710 19 31–2710 19 99) ja HS-i rubriigi 2710 selgitavate märkuste I osa punkt B, millele viitavad KN-i grupi 27 selgitavad märkused (ja mille kohaselt ei kuulu sellesse rubriiki õlid, mille aromaatsete koostisosade mass ületab mittearomaatsete koostisosade massi, olenemata sellest, kas need on saadud naftaõli töötlemisel või muul viisil)?
            
         
               9.
            
            
               Milline on autentne tekst ja milline autentne tähendus on KN-i alamrubriikide 2707 99 91 ja 2707 99 99 selgitavate märkuste teisel lausel, mille bulgaariakeelne sõnastus on „Между тези продукти могат да се упоменат” [sõnasõnaline tõlge: „Nende toodete seas võib nimetada”, sätte eestikeelne versioon: „Nende toodete hulka kuuluvad”] ja ingliskeelne sõnastus on „These products are”?
            
         
               10.
            
            
               Kuidas tuleb toode, millel on sellised omadused nagu põhikohtuasjas kõne all oleval tootel, klassifitseerida juhul, kui selle toote aromaatsete koostisosade mass ületab mittearomaatsete koostisosade massi, kuid toode ei vasta kõigile neljale kumulatiivsele tingimusele, mis on sätestatud KN-i alamrubriikide 2707 99 91 ja 2707 99 99 selgitavate märkuste punktis 1?